བོད་མི་བརྒྱ་ཆ་དགུ་བཅུ་གོ་དགུས་གོང་ས་མཆོག་ལ་ཟུར་ཟ་དང་།འདྲ་མིན་བཤད་པ་དག་ལ་ཞི་བའི་ངོ་རྒོལ་བྱེད་ཀྱིན་ཡོད།དེ་ནི་ཁོང་ཚོས་བོད་དོན་དང་བོད་མི་མང་ལ་ཤ་ཚ་སྟངས་ཤིག་ལས་ཆོས་དད་ཀྱི་དབང་དུ་སོང་བ་ཞིག་མ་རེད།བོད་ཀྱི་མ་འོངས་པའི་ཆེད་དུ་ཁོང་ཚོའི་སེམས་ལ་དངངས་སྐྲག་དང་བློ་འཚབ་ཡོད།རང་རིགས་རང་ལ་ལྐོག་ཏུ་མ་གྱུར་བ་ཡིན་དུས།མང་གཙོ་དང་རང་དབང་ཞེས་ག་ཚོད་བཤད་ནའང་དོན་ལ་གོང་ས་མཆོག་མ་གཏོགས་བོད་མིའི་གོང་བུ་གཅིག་ཏུ་བསྡོམ་ཐུབ་མཁན་ཞིག་མེད་པ་སེམས་ལ་གསལ་ཐེང་ངེར་རེད།བོད་མིའི་གོང་བུ་གཅིག་ཏུ་བསྡོམ་མ་ཐུབ་ན་རྒྱ་དམར་ལ་ཁ་གཏད་གཅོག་རྒྱུ་ཕར་ཟད།ཁ་གཏད་གཅོག་མཁན་ཁོ་རང་ཡང་ཁ་འཐོར་དུ་མི་འགྲོ་བའི་ངེས་པ་མེད།དེར་བརྟེན་གོང་ས་མཆོག་གི་ཕྱོགས་སུ་ལངས་པ་ནི་བོད་ཀྱི་མ་འོངས་པར་ཐུག་ཡོད་པ་ལས་དེ་ཕྱོགས་རེས་དང་ཞེན་ཁོགདད་ཞེན་བཅས་ཀྱི་གནད་དོན་ཞིག་གཏད་ནས་མིན་ཡང་།མི་སྐོར་ཞིག་གིས་ལངས་ཕྱོགས་དེར་སྨྲ་བརྗོད་རང་དབང་དང་མང་གཙོ།རང་བཙན།གྲོས་ཚོགས་ར་བ་བེད་སྤྱད་དེ་ཟུར་ཟ་དང་དམའ་འབེབས་བྱེད་ཀྱིན་ཡོད།